
Πέμπτη, 06 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 45 αλλοδαπών στην Ιεράπετρα –Θάνατος άνδρα στην Παλαιόχωρα – Θάνατος άνδρα στη Χαλκιδική - Παροχή συνδρομής σε Ι/Φ σκάφη στην Κέα και στη Χαλκίδα– Εμπλοκή κάβου Ε/Γ-Ο/Γ πλοίου στο Ηράκλειο - Διακομιδές ασθενών

Συνέχεια ενημέρωσης:
Αναφορικά με τον εντοπισμό 45 αλλοδαπών 37ν.μ. νότια της Ιεράπετρας τις πρώτες πρωινές ώρες την 05.08.2026, συνελήφθη ένας 20χρονος αλλοδαπός (υπήκοος Σουδάν) από στελέχη της Λιμενικής Αρχής της Ιεράπετρας. Ο 20χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Προανάκριση διενεργείται από το Λιμεναρχείο Ιεράπετρας. 

*****

Τις μεσημβρινές ώρες σήμερα, ενημερώθηκε η Λιμενική Αρχή της Παλαιόχωρας, για την ύπαρξη ενός 81χρονου ημεδαπού, ο οποίος ανασύρθηκε χωρίς τις αισθήσεις του, από τη θαλάσσια περιοχή της παραλίας «ΓΡΑΜΜΕΝΟ» Παλαιόχωρας Σέλινου Χανίων. Στον 81χρονο αρχικά παρασχέθηκαν οι πρώτες βοήθειες από το προσωπικό του ΕΚΑΒ και στη συνέχεια διακομίστηκε στο Κ. Υ. Κάνδαλου, όπου διαπιστώθηκε ο θάνατος του. Από τη Λιμενική Αρχή Παλαιόχωρας που διενεργεί την προανάκριση, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Χανίων.

*****

Τις μεσημβρινές ώρες σήμερα, ενημερώθηκε η Λιμενική Αρχή των Ν. Μουδανιών, για την ύπαρξη ενός 69χρονου ημεδαπού, ο οποίος ανασύρθηκε χωρίς τις αισθήσεις του, από τη θαλάσσια περιοχή της παραλίας «ΣΙΒΗΡΗΣ» δήμου Κασσάνδρας Χαλκιδικής. Ο 69χρονος διακομίστηκε με ασθενοφόρο όχημα του ΕΚΑΒ στο Κ. Υ. Κασσάνδρειας, όπου διαπιστώθηκε ο θάνατος του. Από το Β΄ Λιμενικό Τμήμα Ν. Μουδανιών του Κεντρικού Λιμεναρχείου Θεσσαλονίκης, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Θεσσαλονίκης.

*****
Τις απογευματινές ώρες χθες, ενημερώθηκε η Λιμενική Αρχή της Κέας για την ύπαρξη ενός ιστιοφόρου (Ι/Φ) σκάφους σημαίας Γαλλίας, με τρεις αλλοδαπούς (υπήκοους Γαλλίας) επιβαίνοντες, σε δυσχερή θέση λόγω μηχανικής βλάβης, στη θαλάσσια περιοχή έξω από τον λιμένα Βουρκαρίου Κέας. Το Ι/Φ εντοπίστηκε από το ταχύπλοο (Τ/Χ) σκάφος «ΜΙΝΙΜΟΚΕ»Τ.Λ. 989 να πλέει με ιδία μέσα και συνοδεία του κατέπλευσε με ασφάλεια στο λιμάνι του Βουρκαρίου. Από το Β΄ Λιμενικό Τμήμα Κέας  του Κεντρικού Λιμεναρχείου Λαυρίου, απαγορεύτηκε ο απόπλους του Ι/Φ σκάφους μέχρι την προσκόμιση σχετικού βεβαιωτικού αξιοπλοΐας. Από το συμβάν δεν αναφέρθηκε τραυματισμός. 

*****

Τις πρώτες πρωινές ώρες σήμερα, ενημερώθηκε η Λιμενική Αρχή της Χαλκίδας για περιστατικό ακυβερνησίας ιστιοφόρου (Ι/Φ) σκάφους σημαίας Γερμανίας, λόγω αδυναμίας χειρισμών, το οποίο έπλεε στη θαλάσσια περιοχή του βόρειου λιμένα Χαλκίδας με πέντε αλλοδαπούς (υπηκόους Γερμανίας) επιβαίνοντες. Στο σημείο μετέβη Περιπολικό όχημα Λ.Σ.-ΕΛ.ΑΚΤ., το οποίο εντόπισε το ιστιοφόρο να έχει προσδέσει με ασφάλεια σε έτερο παραβεβλημένο ιστιοφόρο σκάφος με τη βοήθεια αυτού. Από το Κεντρικό Λιμεναρχείο Χαλκίδας, απαγορεύτηκε ο απόπλους του Ι/Φ σκάφους μέχρι την προσκόμιση σχετικού βεβαιωτικού αξιοπλοΐας, ενώ από το περιστατικό δεν υπήρξαν υλικές ζημιές και δεν παρατηρήθηκε θαλάσσια ρύπανση.

*****

[bookmark: _GoBack]Τις πρωινές ώρες χθες ενημερώθηκε η Λιμενική Αρχή του Ηρακλείου, ότι κατά τη διάρκεια χειρισμών πρόσδεσης του Ε/Γ-Ο/Γ «ΝΗΣΟΣ ΡΟΔΟΣ» Ν.Π. 11520, στο λιμάνι του Ηρακλείου υπήρξε εμπλοκή κάβου στη δεξιά έλικα του πλοίου. Στο σημείο μετέβη Τοπικό Κλιμάκιο Επιθεώρησης Πλοίων (Τ.Κ.Ε.Π.) και διαπίστωσε την απεμπλοκή του κάβου από την προπέλα (ΔΕ) από αδειοδοτημένο δύτη.  Κατόπιν προσκόμισης σχετικού βεβαιωτικού διατήρησης κλάσης από το νηογνώμονα που το παρακολουθεί, το πλοίο απέπλευσε από το λιμάνι του Ηρακλείου με 704 επιβάτες, 250 Ε.Ι.Χ., 33 Δ/Κ και 101 Φ/Γ για το προγραμματισμένο του δρομολόγιο προς τους λιμένες Σέριφου και Πειραιά. 

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-85χρονης, από τον όρμο Πεύκου Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,
-6χρονου, από το λιμάνι της Φολέγανδρου στο λιμάνι της Θήρας, με το Ε/Γ-Τ/Ρ «ΣΗ ΣΤΑΡ» Ν. Θήρας 68,
-35χρονου, από το λιμάνι της Καλύμνου στο λιμάνι της Κω, με το Ε/Γ-Τ/Ρ «ΛΟΜΠΥ» Ν. Σαρωνικού 624 και
-74χρονης, από το λιμάνι της Πάτμου στο λιμάνι της Λέρου, με Περιπολικό σκάφος Λ.Σ.-ΕΛ.ΑΚΤ..

